Oficialusis leidinys L 263 , 26/09/1998 p. 0012 - 0014



Komisijos reglamentas (EB) Nr. 2042/98 1998 m. rugsėjo 25 d. dėl pagalbos kiaulienos privačiam saugojimui teikimo specialiųjų reikalavimų EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1], su paskutiniais pakeitimais, padarytais Reglamentu (EB) Nr. 3290/94 [2], ypač į jo 4 straipsnio 6 dalį ir 5 straipsnio 4 dalį, kadangi gali būti imamasi su kiauliena susijusių intervencinių priemonių, jei reprezentatyviosiose Bendrijos rinkose vidutinė kiaulių skerdenos kaina mažesnė kaip 103 % bazinės kainos ir tikėtina, kad ji išliks žemiau šios ribos; kadangi rinkos padėtį apibūdina rinkos kainų kritimas žemiau minėtosios ribos; kadangi, atsižvelgiant į sezonines ir ciklines tendencijas, ši padėtis gali tęstis; kadangi turi būti imamasi intervencinių priemonių; kadangi jos gali apsiriboti pagalbos privačiam saugojimui teikimu; kadangi, atsižvelgiant į galimą esamos krizės kiaulienos sektoriuje trukmę, tikslinga įpareigoti ūkio subjektus eksportuoti produktus, dėl kurių yra sudarytos saugojimo sutartys, siekiant neleisti šiems produktams sugrįžti į Bendrijos rinką po to, kai jie išimami iš sandėlio; kadangi toks eksportas turi būti atliekamas laikantis Komisijos reglamente (EEB) Nr. 3444/90 [3] su paskutiniais pakeitimais, padarytais Reglamentu (EB) Nr. 3533/93 [4], nustatytų tam tikrų nuostatų; kadangi Tarybos reglamento (EEB) Nr. 2763/75 [5] 3 straipsnis numato galimybę sutrumpinti arba pratęsti saugojimo laikotarpį; kadangi todėl reikėtų nustatyti ne tik pagalbos sumas konkrečiam saugojimo laikotarpiui, tačiau ir sumas, kurios būtų pridedamos arba išskaičiuojamos, jei šis laikotarpis sutrumpinamas arba pratęsiamas; kadangi, siekiant palengvinti administracinį ir kontrolės darbą, kuris yra sutarčių sudarymo rezultatas, turi būti nustatomi mažiausi kiekiai; kadangi turi būti nustatomas toks užstatas, kuris priverstų saugotoją įvykdyti prisiimtus įsipareigojimus; kadangi šiame reglamente numatytos priemonės atitinka Kiaulienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Nuo 1998 m. rugsėjo 28 d. gali būti įvedamos paraiškos dėl pagalbos privačiam saugojimui, remiantis Reglamento (EEB) Nr. 3444/90 nuostatomis. Produktų, atitinkančių pagalbos teikimo reikalavimus, ir atitinkamų sumų sąrašas pateikiamas priede. 2. Nepažeidžiant Reglamento (EEB) Nr. 3444/90 3 straipsnio 4 dalyje numatytų nuostatų, visi sutartyje numatyti produktai turi būti eksportuojami ne vėliau kaip 60-tą dieną nuo didžiausio sutartyje numatyto saugojimo laikotarpio pabaigos, remiantis viena iš trijų minėtojo reglamento 9 straipsnio 4 dalyje numatytų galimybių. 3. Reglamento (EEB) Nr. 3444/90 6 straipsnio 3 dalies nuostatos taikomos mutatis mutandis neeksportuotiems kiekiams. 4. Jei saugojimo laikotarpis pratęsiamas arba sutrumpinamas, atitinkamai koreguojama pagalbos suma. Sumos, kurios yra per mėnesį ir per dieną pridedamos ir išskaičiuojamos, nustatytos minėtojo priedo 6 ir 7 skiltyse. 2 straipsnis Mažiausi sutarties ir produkto kiekiai yra tokie: a) produktai be kaulų: 10 tonų; b) visi kiti produktai: 15 tonų. 3 straipsnis Užstatas sudaro 20 % priede nustatytos pagalbos sumos. 4 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. rugsėjo 25 d. Komisijos vardu Franz Fischler Komisijos narys [1] OL L 282, 1975 11 1, p. 1. [2] OL L 349, 1994 12 31, p. 105. [3] OL L 333, 1990 11 30, p. 22. [4] OL L 321, 1993 12 23, p. 9. [5] OL L 282, 1975 11 1, p. 19. -------------------------------------------------- PRIEDAS (ekiu/tona) | KN kodas | Produktai, dėl kurių teikiama pagalba | Pagalbos suma, kai saugojimo laikotarpis yra | Pridedama arba išskaitoma suma | 4 mėn. | 5 mėn. | 6 mėn. | per mėn. | per dieną | 1 | 2 | 3 | 4 | 5 | 6 | 7 | ex0203 | Naminė kiauliena, šviežia arba atšaldyta | | | | | | ex02031110 | Skerdenų pusės, su galva ir taukine arba be jų, tačiau be priekinio kulniuko, uodegos, inkstų, plonosios diafragmos ir stuburo smegenų | 315 | 352 | 389 | 37 | 1,24 | ex02031211 | Kojos | 379 | 421 | 463 | 42 | 1,41 | ex02031219 | Mentės | 379 | 421 | 463 | 42 | 1,41 | ex02031911 | Priekinės nuokartos | 379 | 421 | 463 | 42 | 1,41 | ex02031913 | Nugarinės su kakline arba be jos, arba kaklinės atskirai, nugarinės su filė arba be jos | 379 | 421 | 463 | 42 | 1,41 | ex02031915 | Papilvė, visa arba apipjaustyta stačiakampe forma | 197 | 230 | 263 | 33 | 1,09 | ex02031955 | Papilvė, visa arba apipjaustyta stačiakampe forma, be odos ir šonkaulių | 197 | 230 | 263 | 33 | 1,09 | ex02031955 | Kojos, mentės, priekinės nuokartos, nugarinės su kakline arba be jos, arba kaklinės atskirai, nugarinės su filė arba be jos, be kaulų | 379 | 421 | 463 | 42 | 1,41 | ex02031955 | Gabalai, atitinkantys "vidurines dalis", su oda arba riebaliniu sluoksniu arba be jų, be kaulų | 290 | 325 | 360 | 35 | 1,17 | ex02031959 | Gabalai, atitinkantys "vidurines dalis", su oda arba riebaliniu sluoksniu arba be jų, su kaulais | 290 | 325 | 360 | 35 | 1,17 | --------------------------------------------------